শুরু হল কলকাতা আন্তর্জাতিক চলচিত্র উৎসব, কী কী হল দেখুন

ওয়েব ডেস্ক: আজ থেকে শুরু হয়েছে কলকাতা আন্তর্জাতিক চলচ্চিত্র উৎসব। ধনধান্য স্টেডিয়ামে মুখ্যমন্ত্রী মমতা বন্দ্যোপাধ্যায় উদ্বোধন করেন কলকাতা আন্তর্জাতিক চলচ্চিত্র উৎসবের। একসপ্তাহ ব্যাপী চলবে এই উৎসব। উদ্বোধনী ছবি হিসেবে দেখানো হয় ‘সপ্তপদী’। এছাড়াও আর কী কী ছবি দেখানো হবে? জানেন…

শীতের আমেজ আসতেই কলকাতার আকাশে যেন সিনেমার গন্ধ মিশে যায় (Bengali Cinema)। রাসবিহারী থেকে নন্দন, সাউথ সিটি থেকে স্টার থিয়েটার , সর্বত্র একটাই সুর, “চলচ্চিত্র উৎসব এসেছে!” পোস্টার, ব্যানার, আর নন্দনের ভিড় দেখে বোঝা যায়, শহরটা তখন সিনেমাপ্রেমে এতটুকুও ঘাটতি নেই।

আরও পড়ুন: ‘লক্ষ্মীকান্তপুর লোকাল’ নিয়ে অকপট পাওলি দাম

যে সিনে উৎসবের জন্য বছরভর অধীর আগ্রহে মুখিয়ে থাকেন সিনেপ্রেমীরা, আজ সেই অপেক্ষার অবসান হল। আজ থেকে শুরু হয়েছে একসপ্তাহব্যাপী কলকাতা আন্তর্জাতিক চলচ্চিত্র উৎসব। উদ্বোধনী ছবি হিসেবে বৃহস্পতিবার বিকেল পাঁচটায় ধনধান্য স্টেডিয়ামে দেখানো হয় উত্তম-সুচিত্রার কালজয়ী সিনেমা ‘সপ্তপদী’। এছাড়াও চলতি বছর জন্মশতবর্ষ উপলক্ষে ঋত্বিক ঘটককে বিশেষ শ্রদ্ধাঞ্জলি জানানো হয় ‘কিফ’ অর্থ্যাৎ কলকাতা আন্তর্জাতিক চলচ্চিত্র উৎসবে। সিনেমা, সেমিনারের মাধ্যমে কিংবদন্তী পরিচালককে স্মরণ করা হয় চলচ্চিত্র উৎসবে। শুক্রবার, ৭ তারিখ থেকে ১৩ নভেম্বর পর্যন্ত কলকাতার বিভিন্ন প্রেক্ষাগৃহে দেখানো হবে ঋত্বিক ঘটকের ৬টি ছবির পুনরুদ্ধারকৃত সংস্করণ। সেই তালিকায় রয়েছে- বাড়ি থেকে পালিয়ে, তিতাস একটি নদীর নাম, মেঘে ঢাকা তারা, অযান্ত্রিক, কোমল গান্ধার, সুবর্ণরেখার মতো কালজয়ী ছবিগুলি।